กนอ.คาดปีหน้าเศรษฐกิจฟื้นยอดขายพื้นที่พุ่ง 2,000 ไร่ หวังปัญหามาบตาพุดจบใน3-4 เดือน
&nbsp;&nbsp;&nbsp;นายประสาน&nbsp;ตันประเสริฐ&nbsp;ประธานคณะกรรมการการนิคมอุตสาหกรรมแห่งประเทศไทย (บอร์ดกนอ.) กล่าวว่ายอดขายพื้นที่ในนิคมอุตสาหกรรมในปี 2553 จะอยู่ที่ระดับ 2,000 ไร่&nbsp; เพิ่มขึ้นเมื่อเทียบกับปี 2552 อยู่ที่ 1,400 ไร่&nbsp; เพราะคาดว่าเศรษฐกิจโดยรวมจะเริ่มฟื้นตัว&nbsp; และหวังว่าการแก้ปัญหาผลกระทบคดีมาบตาพุดจะสรุปได้ภายใน 3-4 เดือน ทั้งนี้ ยอมรับว่าผลจากการระงับ 65 โครงการในนิคมอุตสาหกรรมมาบตาพุดจ.ระยอง ส่งผลให้นักลงทุนมีความกังวลต่อการลงทุน&nbsp; โดยเฉพาะการลงทุนจากต่างประเทศ&nbsp; เนื่องจากยังไม่สามารถตอบคำถามได้ชัดเจนในขณะนี้ถึงทางออกของปัญหา&nbsp; แต่ก็เชื่อว่ายังมีการลงทุนในส่วนอื่นๆเกิดขึ้นได้&nbsp;&nbsp; ซึ่งอย่างน้อยโครงการลงทุนเดิมที่มีฐานการผลิตในประเทศก็ยังมีการขยายตัวต่อไป ไม่มีการย้ายการลงทุนไปประเทศอื่น
16 ธ.ค. 2552

นายประสาน ตันประเสริฐ ประธานคณะกรรมการการนิคมอุตสาหกรรมแห่งประเทศไทย (บอร์ดกนอ.) กล่าวว่ายอดขายพื้นที่ในนิคมอุตสาหกรรมในปี 2553 จะอยู่ที่ระดับ 2,000 ไร่  เพิ่มขึ้นเมื่อเทียบกับปี 2552 อยู่ที่ 1,400 ไร่  เพราะคาดว่าเศรษฐกิจโดยรวมจะเริ่มฟื้นตัว  และหวังว่าการแก้ปัญหาผลกระทบคดีมาบตาพุดจะสรุปได้ภายใน 3-4 เดือน ทั้งนี้ ยอมรับว่าผลจากการระงับ 65 โครงการในนิคมอุตสาหกรรมมาบตาพุดจ.ระยอง ส่งผลให้นักลงทุนมีความกังวลต่อการลงทุน  โดยเฉพาะการลงทุนจากต่างประเทศ  เนื่องจากยังไม่สามารถตอบคำถามได้ชัดเจนในขณะนี้ถึงทางออกของปัญหา  แต่ก็เชื่อว่ายังมีการลงทุนในส่วนอื่นๆเกิดขึ้นได้   ซึ่งอย่างน้อยโครงการลงทุนเดิมที่มีฐานการผลิตในประเทศก็ยังมีการขยายตัวต่อไป ไม่มีการย้ายการลงทุนไปประเทศอื่น
   “แนวโน้มการลงทุนปีหน้าน่าจะใกล้เคียงกับปีนี้ ไม่หวือหวามากนัก  ปัจจัยสำคัญอยู่ที่ค่าเงินบาทที่จะมีผลต่อการส่งออกด้วย  แต่การลงทุนโดยตรงจากต่างประเทศอาจจะหยุดไปถ้าปัญหามาบตาพุดยังไม่มีข้อสรุปออกมาโดยเร็ว  ซึ่งหวังว่าคณะกรรมการ 4 ฝ่ายจะเข้ามาช่วยแก้ปัญหาและหาทางออกให้กับเรื่องนี้ให้ชัดเจนขึ้น  ในส่วนของกนอ.ยังไม่มีมาตรการจูงใจเพิ่มเติมเพื่อรองรับการลงทุนในปีหน้า คงต้องอดทนไปก่อนและรอให้ปัญหาต่างๆมีข้อสรุปออกมา”นายประสาน กล่าว 
   อย่างไรก็ตาม เมื่อวันที่ 16 ธ.ค. กนอ.ได้จัดสัมนาวิชาการในวาระครบรอบ 37 ปี เรื่อง “ช่องทางและโอกาสจากยุทธศาสตร์การพัฒนาความร่วมมือไทย-จีน”  เพื่อส่งเสริมให้เกิดการค้าการลงทุนมากขึ้น โดยเน้นความร่วมมือและสร้างความสัมพันธ์กับมณฑลยูนาน  เนื่องจากรัฐบาลจีนมีนโยบายหลักให้ชาวจีนไปลงทุนในต่างประเทศ ประกอบกับเป็นมณฑลที่มีโอกาสเติบโตทางเศรษฐกิจ แม้ว่าศักยภาพในด้านตลาดและกำลังซื้อยังมีไม่มาก แต่ยูนานมีบทบาทสำคัญในการเป็นประตูผ่านของสินค้าจากไทยและอาเซียน เพื่อกระจายไปยังมณฑลอื่นๆของจีนตะวันตก  ซึ่งมีถึง 12 มณฑล
   นอกจากนี้ ไทยมีสภาพแวดล้อมการลงทุนที่เหมาะสมสำหรับจีนที่จะย้ายฐานการผลิตออกนอกประเทศ เพื่อลดปัญหาสินค้าจีนที่ถูกต่อต้านจากตลาดต่างประเทศ โดยต้องร่วมกันสร้างปัจจัยรองรับภาคธุรกิจที่จีนจะออกมาลงทุนต่างประเทศ ซึ่งควรที่จะมีการสร้างเครือข่ายและสาธารณูปโภคเชื่อมระบบโลจิสติกส์จีน-อาเซียน โดยเฉพาะโครงการขนาดใหญ่ด้านสาธารณูปโภค ทรัพยากรพลังงาน และการสื่อสาร เช่น ระบบราง ถนน ท่าเรือน้ำลึก การสำรวจขุดเจาะน้ำมัน และก๊าซธรรมชาติ โดยรัฐบาลไทยควรมีการจัดตั้งองค์กรหรือคณะกรรมการที่อยู่ระดับเชื่อมต่อเจรจากับหน่วยงานจีนที่เกี่ยวข้องได้ ซึ่งอาจแบ่งเป็น 2 คณะ คือ คณะโครงการลงทุนและโครงการเงินกู้ เพื่อกำหนดยุทธศาสตร์หรือโรดแมพและแนวทางการดำเนินการที่ชัดเจน